David Frost, ráðherra Brexit-mála, hefur sagt skilið við ríkisstjórn Borisar Johnson. Aukinnar óánægju gegnir innan Íhaldsflokksins um embættisfærslur forsætisráðherrans og Verkamannaflokkurinn sækir í sig veðrið í skoðanakönnunum.
David Frost var aðalsamningamaður Breta við Evrópusambandið í aðdraganda útgöngu þeirra úr sambandinu. Hann hefur undanfarið unnið af kappi að áframhaldandi samningagerð og reynt að leysa hnúta í málefnum Norður-Írlands.
Ástæða afsagnarinnar er sögð vera óánægja hans með pólítíska stefnu stjórnarinnar og ekki síst áætlanir um hertar reglur vegna faraldursins, sem þingmenn Íhaldsflokksins hafa gagnrýnt í meira mæli undanfarið.
Hundrað þingmenn flokksins greiddu einmitt í vikunni atkvæði gegn stjórnarfrumvarpi um hertar sóttvarnir. Á sama tíma greinist metfjöldi smita í landinu, tæplega níutíu þúsund í gær, þar af um tíu þúsund af Omíkrón-afbrigðinu. Sajid Javid, heilbrigðisráðherra Breta, ræddi við Sky fréttastöðina í morgun og sagði enga ánægju hafa af því að skerða frelsi fólks en að það ætti að vera öllum ljóst hvers vegna grípa þyrfti til aðgerða.
I didn't come into the government to restrict freedoms of people, but I think people understand why we presented that action to Parliament.
Um fimm þúsund manns komu saman í Lundúnum í gær til að mótmæla sóttvarnaaðgerðum og sló í brýnu milli lögreglu og mótmælenda. Óhætt er að segja að vikan hafi verið Boris Johnson erfið, Íhaldsmenn töpuðu kosningum í Norður Shropskíri í fyrsta sinn í nær tvær aldir og þá hefur Johnson verið harðlega gagnrýndur vegna sóttvarnarbrota í Downingstræti 10 um síðustu jól. Yfirvofandi skattahækkanir og aukin verðbólga hefur einnig haft áhrif á vinsældir forsætisráðherrans og hefur Verkamannaflokkurinn sótt í sig veðrið í nýlegum skoðanakönnunum. Kier Starmer, formaður flokksins, segir blasa við að Boris Johnson geti ekki leitt bresku þjóðina í gegnum faraldurinn.
We can`t go on with a Prime Minister who is too weak to lead.
David Frost, ráðherra Brexit-mála, hefur sagt skilið við ríkisstjórn Borisar Johnson vegna óánægju með hertar sóttvarnareglur í landinu. Verkamannaflokkurinn sækir í sig veðrið í skoðanakönnunum